SAVJETOVANJE S JAVNOŠĆU O PRIJEDLOGU ODLUKE O REDU NA POMORSKOM DOBRU

Otvara se postupak savjetovanja s javnošću o prijedlogu Odluke o redu na pomorskom dobru.
Sukladno članku 149.  Zakona o pomorskom dobru i morskim lukama („Narodne novine“, broj 83/23) – dalje u tekstu: Zakon, u svrhu održavanja reda na pomorskom dobru, predstavničko tijelo jedinice lokalne samouprave donosi odluku o redu na pomorskom dobru kojom se propisuje:
1. način uređenja i korištenja pomorskog dobra u općoj upotrebi za gospodarske i druge svrhe, građenje građevina koje se prema posebnim propisima grade bez građevinske dozvole i glavnog projekta te održavanje reda na pomorskom dobru u općoj upotrebi
2. održavanje čistoće i čuvanje površina pomorskog dobra u općoj upotrebi
3. osiguranje nesmetanog prolaska duž pomorskog dobra.
Odlukom iz prethodnog stavka propisuju se i mjere za provođenje mjera za održavanje reda na pomorskom dobru koje poduzima pomorski redar, obveze pravnih i fizičkih osoba i prekršajne odredbe. U skladu sa člankom 149. Zakona predlaže se donošenje ove Odluke koja je usklađena sa odredbama Zakona koje se odnose na Odluku o redu na pomorskom dobru. Upravno tijelo jedinice lokalne samouprave (članak 150. Zakona), Pomorski redari (članak 151. Zakona), Stjecanje i gubitak ovlaštenja za obavljanje poslova pomorskog redara (članak 152. Zakona), Stručno osposobljavanje pomorskih redara (članak 153. Zakona), Broj pomorskih redara u jedinici lokalne samouprave (članak 154. Zakona), Službena iskaznica i odora pomorskog redara (članak 155. Zakona), Nadzor nad provedbom odluke o redu na pomorskom dobru (članak 156. Zakona), Neometan rad pomorskih redara (članak 157. Zakona), Pokretanje upravnog postupka zbog povrede odluke o redu na pomorskom dobru (članak 158. Zakona), Naredba pomorskog redara (članak 159. Zakona), Pravni lijek protiv upravnih akata pomorskog redara (članak 160. Zakona) i Obveza nadzora nad pomorskim dobrom (članak 162. Zakona).


Savjetovanje s javnošću trajat će od 13. studenoga do 13. prosinca 2023. godine, u kojem roku svi prijedlozi i primjedbe moraju biti dostavljeni na Obrascu za sudjelovanje u savjetovanju, koji se nalazi u privitku i čini sastavni dio ove objave.
    Obrazac za sudjelovanje mora biti popunjen sa svim traženim podacima, te dostavljen najkasnije do 13. prosinca 2023. godine na e-mail: grad.skradin@si.t-com.hr 
Po završetku savjetovanja svi pristigli prijedlozi i mišljenja bit će razmotreni, te će se sastaviti Izvješće o savjetovanju koje sadrži zaprimljene prijedloge i primjedbe te očitovanja sa razlozima za neprihvaćanje pojedinih prijedloga i primjedbi, koje će biti objavljeno na web stranici Grada Skradina http://www.grad-skradin.hr 
PREGLED DOKUMENATA:

1. Prijedlog Odluke o redu na pomorskom dobru.
2. Obrazac za sudjelovanje u savjetovanju   

